हम अपना हक किसी कीमत पर लेकर रहेंगे : सुशील
मेदिनीनगर | झारखंडराज्य भूमि सुधार कर्मचारी संघ और अंचल निरीक्षक संघ और राजस्व कर्मचारी संघ की अनिश्चितकालीन हड़ताल गुरुवार को भी जारी रही। धरना को संबोधित करते हुए जिलाध्यक्ष सुशील कुमार तिवारी ने कहा कि हम अपनी 11 सूत्री मांगों के प्रति समर्पित हैं। इसे हमलोग किसी भी कीमत पर लेकर रहेंगे। संघ के अध्यक्ष गोपाल सिंह ने कहा कि राजस्व कर्मिचारियों की लंबित मांगों में ग्रेड पे 2800 रुपया लेकर रहेंगे। इसके लिए कर्मचारी कोई भी कीमत चुकाने को तैयार है तथा राजस्व कर्मचारी से अंचल निरीक्षक में शत प्रतिशत प्रोन्नति देने हलका का पुर्नगठन, राजस्व सेवा प्रोटेक्शन सहित 11 सूत्री मांगों को सरकार को मानना ही पड़ेगा। मौके पर ललित बैठा ने कहा कि जब तक हमारी मांगें नहीं मानी जाती तब तक हड़ताल जारी रहेगा।
मौके पर संतोष कुमार शुल्का, सतीष कुमार सिन्हा, महावीर प्रसाद, राजनाथ मिस्त्री, प्रमोद सिंह, कपील देव मांझी, आलोक सिंह, सुदर्शन सिंह, निरंजन कुमार, सुरेन्द्र कुमार, शशिकुमार सहित अन्य लोग उपस्थित थे।
hin_Deva hin_Deva mai_Deva